**Trådløs signalkommunikation via Modbus RTU**

I/O signaler fra Phoenix Contacts Radioline systemer kan nu tilsluttes direkte til kontrolenheder via Modbus RTU protokollen. Til det formål indsamler masteren trådløst I/O signaler fra op til 250 trådløse stationer og fordeler disse til et centralt placeret Modbus register. Det vil sige, at det samlede trådløse netværk kan adresseres via en enkelt Modbus slave adresse. Kommunikation med kontrolenheden sker via et RS232 eller RS485 interface.

Remote stationer kan udvides modulært og grupperes individuelt for at gøre enhver applikation nemmere. Til det fås en række digitale og analoge I/O moduler; de kan bearbejde signaler op til 230 V. Selve radiokommunikationen sker via Phoenix Contacts trådløse teknologi Trusted Wireless 2.0, som sikrer pålidelig transmission selv i udfordrende industrielle miljøer. Hele systemet kan nemt konfigureres via drejeknapper, undtagen den trådløse masters serielle parametre, som sættes op ved hjælp af en gratis software.

For yderligere information kontakt Product Manager Brian Lumby, blumby@phoenixcontact.dk.